Når er det best å reise til Norge?
Når det er best å booke en tur til Norges mange flott byer avhenger av hvilke interesser du har. På vinterstid kan du kjøre med hundeslede og jakte nordlyset i Finnmark, mens Sørlandet lokker mange soltørste mennesker til sine nydelige strender på sommeren. Den varme årstiden er også en flott tid for å utforske den vakre naturen i det vidstrakte landet vårt. Du får en ekstra mulighet til å beundre landskapet om du bestiller flysete ved vinduet, så sant været er klart og fint. Du har dessuten størst sjanse til å komme deg til fots på fjelltopper som Galdhøpiggen på sommerhalvåret, uten at det er for mye snø på vei opp. Oslo er en populær destinasjon de fleste tider av året, og mennesker strømmer til langveisfra for å oppleve konserter og andre kulturarrangement. Det kan ta lang tid å kjøre bil over fjelloverganger og langs kronglete, små bygdeveier. Da er det mye enklere å booke et fly til hovedstaden og spare deg mangfoldige timer på veien.


Det kan lønne seg å sammenligne flypriser online for å finne billige billetter. Flybilletter til Norges største byer er ofte billigere i lavsesong, og det hender at flyselskapene har tilbud på enkelte flyruter. Det anbefales derfor å bruke god tid på planleggingen om du ønsker å reise på kryss og tvers rundt i Norge. Generelt sett er det dyrere å fly i helger og på formiddagen, og du kan spare endel penger om du er fleksibel med reisetidspunktet. I gjennomsnitt pleier flybillettene også å være rimeligere om du booker ca. 60 dager i forkant. Du bør også vurdere om du ønsker mellomlandinger eller om du vil komme deg raskest mulig frem. Det pleier å være rimeligere å kjøpe billetter hvor du må stoppe en eller flere ganger. Det kan være en god løsning å beregne lengre reisetid om du har et stramt budsjett.